Boererate.com: Rook tydens swangerskap dalk bevorderlik vir bipolêre versteuring in baba
Rook tydens swangerskap dalk bevorderlik vir bipolêre versteuring in baba
Nuwe navorsing toon dat daar 'n moontlike verband is tussen rook tydens swangerskap en 'n verhoogde risiko vir die ontwikkeling van 'n bipolêre versteuring in kinders.
Rook tydens swangerskap is bekend daarvoor dat dit bydra tot aansienlike probleme, beide in utero en na geboorte. Hierdie is die eerste studie wat dui op 'n verband tussen prenatale blootstelling aan tabak en bipolêre versteuring. 'n Bipolêre versteuring is 'n ernstige psigiatriese siekte gekenmerk deur beduidende verskuiwings in bui wat wissel van depressie en manie. Die tipe versteuring deel 'n aantal kliniese kenmerke met ander afwykings, soos aandagtekort-hiperaktiwiteitsversteuring en dwelmmisbruik. Dit sluit in onoplettendheid, irritasie, verlies van selfbeheersing, en neiging tot dwelm- / alkoholgebruik . Simptome word gewoonlik sigbaar in die laat tienerjare of vroeë volwassenheid.
Die navorsing is gedoen deur 'n span by die New York State Psychiatric Institute en die Department of Epidemiology by Columbia University, in samewerking met wetenskaplikes by die Kaiser Permanente Division of Research in Oakland, Kalifornië. Dit is gepubliseer in die American Journal of Psychiatry.